สวัสดีค่ะ ถามเป็นความรู้นะคะ คือเวลานิติเวชผ่าขาของศพเพื่อฉีดฟอร์มาลีนนี่มีโอกาสที่จะทำให้เส้นเลือดฝอยบริเวณนั้นขาดเยอะไหมคะ? เพราะเคยอ่านเจอมาว่าต้องผ่าแล้วคว้านหาหลอดเลือดแดงใหญ่ จึงสงสัยว่าในขณะที่คว้านนี่มีโอกาสทำให้เส้นเลือดหรือเนื้อเยื่อแถวนั้นได้รับความเสียหายมากน้อยแค่ไหนหรอคะ?
สวัสดีค่ะ การฉีดฟอร์มาลีนเพื่อรักษาสภาพศพหลังการตายใหม่ๆ เจ้าหน้าที่จะทำการฉีดเข้าหลอดเลือดแดงที่มีขนาดใหญ่ โดยมักเลือกฉีดเข้าหลอดเลือดบริเวณต้นขา โดยจะมีการกรีดผิวหนังและเนื้อเยื่อใต้ผิวหนังเพื่อหาหลอดเลือดแดง แล้วจึงแทงสายน้ำยาฟอร์มาลีนเข้าหลอดเลือด และเดินน้ำยา จนฟอร์มาลีนกระจายเข้าทั่วร่างกายค่ะ ซึ่งเนื้อเยื่อบริเวณนั้น ก็อาจมีการเสียหายบ้าง แต่ก็แค่เล็กน้อย ส่วนผิวหนังที่ถูกกรีด ก็จะมีการเย็บให้เรียบร้อย คล้ายกับการเย็บบาดแผลผ่าตัดที่ผิวหนังทั่วไปค่ะสามารถดูรายละเอียดวิธีการตามlinkนี้ได้ค่ะ